b'\n_START_ARTICLE_\nHadrijanov zid\n_START_PARAGRAPH_\nHadrijanov zid je utrdba, zgrajena leta 122 n.\xc5\xa1. Poimenovan je bil po rimskem cesarju, Hadrijanu, ki se je odlo\xc4\x8dil, da bo imperij zavaroval. Zato je sklenil \xc5\xa1tevilna premirja, gradil je utrdbe, zgradil pa je tudi 117 km dolgo obzidje v severni Britaniji.\n_START_SECTION_\nZgradba\n_START_PARAGRAPH_\nNahaja se v severni Britaniji in je eden najveli\xc4\x8dastnej\xc5\xa1ih spomenikov rimski vojski. Razteza se od zaliva Solway vse do ustja reke Tyne. S to lego je branil severni del Britanije pred sovra\xc5\xbenimi plemeni iz \xc5\xa0kotske. Ostanke si lahko ogledamo \xc5\xa1e danes in \xc5\xa1e danes so mogo\xc4\x8dni. Zato si najverjetneje ni te\xc5\xbeko predstavljati kako je izgledal kot kamnita utrdba, visoka okoli 5 m. Poleg zidu je bil tam trimetrski jarek (vallum) in \xc5\xa1e dodatni nasip. Ob njem je potekala tudi voja\xc5\xa1ka cesta. Obzidje je imelo 80 utrdb in manj\xc5\xa1ih stolpov. Nekatere utrdbe so bile zelo velike, kar je pri\xc4\x8dalo o obilju sredstev in o velikih rimskih tehni\xc4\x8dnih sposobnostih.\n_START_SECTION_\nPomen\n_START_PARAGRAPH_\nHadrijanov zid je ve\xc4\x8dji del rimske vladavine predstavljal severno mejo rimskega cesarstva. Rimljanom je uspelo tudi ve\xc4\x8d vdorov globoko v \xc5\xa1kotsko pokrajino. Tam so pozneje zgradili \xc5\xa1e eno obzidje, imenovano Antoninov zid, ki je se je raztezal med Forthom in Clydeom.'